tomron87/hebrew-wikipedia-sentences-corpus huggingface dataset:
הוא היה מעשן מקטרת כבד במשך כל חייו ועישן כמעט פאונד של טבק לשבוע בשנות חייו האחרונות.
בעת פרישתו עלה החשש שהוא חלה בסרטן, אך השערה זו הופרכה מאוחר יותר.
בפברואר 1971, בעת שנכח במשחק רוגבי, חש למס ברע.
הוא הובהל לבית החולים ומאוחר נאמר לו על ידי רופאו שאחת מריאותיו קרסה.
ב-11 במאי 1971 מת שון למס בבית החולים האוניברסיטאי בדבלין כשהוא בן 71. הוא נקבר בהלוויה ממלכתית ונטמן בבית הקברות שבדינסגריינג' (Deansgrange) שבדרום דבלין.
שון ות'רלי היא שחקנית אמריקאית.
ות'רלי נולדה בסן אנטוניו, טקסס.
אביה שירת בחיל האוויר האמריקאי ואמה הייתה דוגמנית של כריסטיאן דיור כשהייתה בת תשע עברה להתגורר בדרום קרוליינה.
ב-1980 נבחרה ות'רלי למלכת היופי של דרום קרוליינה ובמיס ארצות הברית זכתה בתואר לאחר שהובילה בתחרות בכל שלושת המדדים (ריאיון עם השופטים, שמלות ערב ובגדי ים).לאחר מכן ייצגה את ארצות הברית בתחרות מיס תבל, שנערכה בקוריאה וזכתה בתואר הנחשק.
מיס ארצות הברית הבאה נבחרה למיס תבל רק בשנת 1995.
ות'רלי שיחקה במספר סדרות טלוויזיה.
היא ידועה בתפקידה כמצילה ג'יל ריילי בתוכנית הפופולרית "משמר המפרץ" ושיחקה בין היתר בסדרות הטלוויזיה "שיקגו הופ", "צוות לעניין" ו"ימים מאושרים" וכיכבה במספר סרטים.
ות'רלי נשואה ולה בן ובת.
שון דינגוול הוא שחקן אנגלי המוכר מתפקידיו בקולנוע בטלוויזיה ובתיאטרון.
שון דינגוול נולד בלונדון, ולמד בבית הספר לבנים "Ilford County High School".
בהתחלה רצה להיות צלם, ובמשך שנים אחדות עבד כעוזר צלם בתעשיית האופנה ובתעשיית הרכב.
ב-1990 החליט לשנות כיוון ונרשם ללימודים בבית הספר למשחק "Central School of Speech and Drama".
דינגוול שיחק בתפקידים ראשיים בסדרות רבות בטלוויזיה.
הוא גילם את תומאס אוסבורן, רוזן דנבי במיני-סדרה זוכת פרס באפט"א "Charles II: The Power and The Passion" של ערוץ BBC One בבימויו של ג'ו רייט.
בסדרה "The Long Firm", שכתב ג'ו פנהול, הופיע בתפקיד לני, קרימינולוג היפי.
הוא השתתף בסדרה האפית "In A Land of Plenty" והופיע בתפקיד ג'יימס פרימן.
עוד שיחק בדרמה "החטא ועונשו" עיבוד של ה-BBC לרומן באותו שם בתפקיד רזומיחין.
דינגוול הופיע בתפקיד פיט טיילר (אביה של רוז טיילר) בפרקים אחדים בסדרת המדע בדיוני "דוקטור הו".
הוא גילם את הבלש בסדרה "In A Land of Plenty" מאת פול אבוט .
אחד מתפקידיו הראשונים היה לאנס-קורפורל סטיב אוונס בסדרה "Soldier Soldier".
הוא שוב שיחק בתפקיד חייל, מייג'ור גודבר, בסדרה נוספת זוכת פרס באפט"א "Mark of Cain" של ערוץ 4 הבריטי.
בין השנים 1997 ו-1999 שיחק דינגוול בתפקיד קבוע בסדרה "Touching Evil" של רשת ITV.
ב-2000 הופיע בתפקיד ג'יימס פרימן במיני-סדרה "In A Land Of Plenty".
ב-2004 השתתף בתפקיד אורח בעיבוד של BBC Two לספר "The Long Firm" ובתפקיד סקיפיו אפריקנוס בדוקו-דרמה "Hannibal - Rome's Worst Nightmare" בהפקת ה-BBC.
ב-2007 הופיע דינגוול בסרט הטלוויזיה "Learners" לצדו של דייוויד טננט.
ב-2008 שיחק בתפקיד דייוויד גרנט, בעלה של אבי, בסדרה המחודשת של ה-BBC "ניצולים".
בינואר 2009 שיחק דינגוול בדרמה הטלוויזיונית "Above Suspicion" בתפקיד מפקח בילוש מייק לואיס.
ב-2010 החל לגלם את רג' טרוטר במיני-סדרה "אבנים וחטיפים", פריקוול לסדרה הקומית הוותיקה "על שוטים ואנשים".
באוגוסט 2011 הופיע בתפקיד פקד בילוש סטיוארט ברלו בפרק בסדרה "תחבולות חדשות" של BBC One.
ב-2014 השתתף בסדרת הדרמה-קומית "The Driver".
תחילת הקריירה הקולנועית של דינגוול הייתה בסרט "Second Best" בו גילם אותה דמות כמו ויליאם הרט רק צעיר יותר.
דינגוול שיחק בתפקיד גרהאם במספר סצנות פלאשבק.
את הסרט ביים כריס מנגס וכיכב בו ג'ון הרט.
בהמשך שיחק דינגוול בסרט "Villa Des Roses" בתפקיד ריצ'רד גרונוולד, אמן גרמני שכובש את ליבה של לואיז קרטור, בגילומה של ז'ולי דלפי.
הסרט הוא עיבוד לרומן בלגי ידוע, והוא זכה בפרס הסרט הטוב ביותר בפסטיבל הסרטים של הוליווד בשנת 2002.
דינגוול שיחק בתפקיד קווין סרט של ה-BBC "מחר לה-סקלה!".
הסרט היה ללהיט בפסטיבל הקולנוע בקאן, אבל לא הוקרן בבתי הקולנוע.
פרנצ'סקה ג'וזף ביימה את הסרט, ואתה עבד דינגוול אחרי כך בסרט "Learners".
עוד הופיע דינגוול בסרטים "איזה יום יפה", "משחק אותה קובריק", "Someone Else" ו-"Hush".
דינגוול הרבה לשחק בתיאטרון הבריטי ובין השאר הופיע בווסט אנד הלונדוני.
הוא שיחק בדונמאר ורהאוס במחזה "The Man Who Had All the Luck" בתפקיד גאס, מכונאי אוסטרי השואף לממש את החלום האמריקאי.
ב-1995 הופיע גם בתיאטרון דונמאר במחזה "Beautiful Thing" בתפקיד סטי (Ste).
תפקידים נוספים שלו בתיאטרון היו ג'ואי במחזה "Random Acts of Kindness" בתיאטרון רויאל קורט, ואכילס במחזה "טרוילוס וקרסידה" בתיאטרון האולד ויק.
ב-2004 הגשים דינגוול שאיפה ישנה שלו ושיחק בתפקיד הוטספור במחזה "הנרי הרביעי, חלק 1" בתיאטרון אולד ויק בבריסטול.
דינגוול היה חבר בצוות השופטים הבינלאומי בפסטיבל הסרטים רד רוק של 2009 ו-2010. ב-2011 ביים והופיע בווידאו קליפ של הסינגל "Fingertip" של Paper Crows.
ב-1998 הופיע בתפקיד דארן בפרומו לשיר "I Started a Joke", גרסת הכיסוי של להקת פיית' נו מור.
שון האניטי הוא מנחה רדיו וטלוויזיה אמריקאי, סופר ופרשן פוליטי שמרני.
האניטי נולד בניו יורק, למשפחה ממוצא אירי.
למד באוניברסיטת ניו יורק אך לא סיים את הלימודים.
החל את דרכו ברדיו בתחנת סטודנטים בשנת 1989. כיום מנחה תוכנית רדיו יומית בת 3 שעות בשם The Sean Hannity Show, תוכנית שהחלה את שידוריה ב-10 בספטמבר 2001. התוכנית משודרת בסינדיקציה ברחבי ארצות הברית, במעל ל-500 תחנות.
בשנים 1996–2009 הגיש האניטי בערוץ פוקס ניוז את תוכנית הטלוויזיה היומית "האניטי וקולמס", יחד עם אלן קולמס.
האניטי היה על תקן המגיש השמרן, לצד קולמס הליברל.
התוכנית הייתה הפופולרית ביותר בערוץ לאחר תוכניתו של ביל או'ריילי.
בשנים 2007–2009 הגיש בערוץ גם תוכנית אירוח שבועית בשם Hannity's America.
החל משנת 2009 מנחה האניטי את תוכנית הטלוויזיה היומית Hannity בערוץ פוקס ניוז.
האניטי כתב שלושה ספרים שהגיעו לרשימת רבי המכר של הניו-יורק טיימס.
במהלך קמפיין הבחירות לנשיאות ארצות הברית 2016, זכה האניטי לתשומת לב רבה בזכות הקידום של המועמד הרפובליקאי דונלד טראמפ, שלימים הפך לנשיא ארצות הברית.
בפברואר 2020, בזמן תחילת מגפת הקורונה בארצות הברית אמר האניטי כי אנשי שמאל משתוקקים כי נגיף הקורונה יזרע הרס בארצות הברית כדי לצבור נקודות פוליטיות.
במרץ של אותה שנה הוא טען כי הווירוס הוא "מתיחה" ואמר "שאולי זה נכון" שהתפרצות הקורונה היא מזימה שתוכננה על ידי ה"Deep state".
מאוחר יותר באותו חודש, לאחר שהתפרצות המחלה הפכה למגפה וטרמפ הכריז על מצב-חירום לאומי, האניטי החל לתייחס לווירוס ברצינות גדולה יותר, והכחיש כי התייחס כי טען שהמגפה היא מתיחה.
האניטי נשוי ואב לשני ילדים.
שון האריס הוא שחקן אנגלי הידוע בעיקר מתפקידו בדמות איאן קרטיס בסרט "24 Hour Party People", סטרץ' בסרט הפעולה "הארי בראון", מיקלטו קורלה בסדרה "הבורג'ס", פיפילד בסרט "פרומתאוס" ובתפקיד סולומון ליין בסרטים "משימה בלתי אפשרית: אומת הנוכלים" ובסרט ההמשך "משימה בלתי אפשרית: התרסקות".
האריס נולד בבת'נל גרין שבלונדון וגדל בלוסופט במחוז סאפוק.
הוא למד בבית הספר התיכון דנס בלוסופט.
בגיל 23 עבר ללונדון ולמד בבית הספר למשחק "דרמה סנטר לונדון" בין השנים 1989 עד 1992.
האריס היה חבר בתיאטרון סיטיזנס בגלאזגו, שם שיחק בתפקידים כגון טיבלט ב"רומיאו ויוליה" בבימויו של ג'יילס הברגל ובדמות קרינו ב"דון חואן" בבימויו של רוברט דייוויד מקדונלד.
עוד שיחק בתפקיד ליסנדר בהפקה של "חלום ליל קיץ" בבימויו של מתיו לויד בתיאטרון היימרקט בלסטר ובתפקיד ג'וני במחזה "Angels Rave On" בבימויו של ג'ונתן צ'רץ' בנוטינגהאם פלייהאוס.
ב-2006 שיחק האריס בתפקיד איאן בריידי במיני-סדרה "See No Evil: The Moors Murders".
ב-2007 הופיע בסרט הטלוויזיה "Wedding Belles", בסדרת הדרמה "עיר מקלט" בתפקיד גורדון אורמונד, ובסדרת הטלוויזיה "אפר לעפר" של ה-BBC בדמות ארתור לייטון.
ב-2009 גילם האריס את מפקח הבילוש המושחת בוב קרייבן בטרילוגיה "רד ריידינג" של ערוץ 4, ושיחק בתפקיד הצלם אנטון בלייר בסדרה הקומית "Svengali" של דין קוואנה.
ב-2010 השתתף האריס במיני-סדרה "חמש בנות" של ה-BBC, בה גילם את בריאן טובין, מייסד "The Iceni Project" בסאפוק לטיפול במכורים לסמים.
כהכנה לתפקיד הוא ליווה את בריאן טובין האמיתי במהלך הפרה-פרודקשן.
בשנים 2011 עד 2013 הופיע האריס בתפקיד המתנקש מיקלטו בסדרה "הבורג'ס" שיצר ניל ג'ורדן.
ב-2013 כיכב בתפקיד סטיבן נורטון בדרמה של ערוץ 4 "סאות'קליף".
על הופעתו זו זכה האריס ב-2014 בפרס באפט"א לטלוויזיה לשחקן הטוב ביותר.
עוד גילם את ג'וס מרלין בעיבוד של ה-BBC לרומן "פונדק ג'מייקה".
תפקידיו הבולטים בקולנוע כוללים את איאן קרטיס, סולן להקת ג'וי דיוויז'ן, בסרטו של מייקל וינטרבוטום "אנשי המסיבות" משנת 2002, ואת סטיבן בסרט הקצר "True Love (Once Removed)" שביים קווין תומאס.
הסרט זכה בפרס הסרט הקצר הטוב ביותר בפסטיבל הסרטים של פאלם ספרינגס ובפסטיבל הסרטים של יוסטון.
הוא השתתף בפסטיבל הסרטים של קלרמון-פראן, London Raindance, ובפסטיבל הסרטים הקצרים בלוס אנג'לס.
ב-2005 שיחק האריס בתפקיד ניק סידני בסרט המוקומנטרי "Brothers of the Head" בבימוים של קית' פולטון ולואיס פפה.
ב-2007 הופיע בתפקיד ראשי בדמות אדי בסרט הקולנוע "סקסון" שביים גרג לופטין.
ב-2009 שיחק בתפקיד סטרץ' בסרט "הארי בראון" בבימויו של דניאל ברבר.
ב-2010 הופיע האריס בסרט קצר נוסף "Native Son" שכתב וביים הבמאי הסקוטי סקוט גרהם.
הקרנת הבכורה של הסרט הייתה בפסטיבל הקולנוע בקאן.
ב-2012 שיחק בתפקיד פיפילד בסרט "פרומתאוס" של רידלי סקוט.
ב-2014 גילם האריס את מיק סנטינו בסרט "לילה מסוכן" בבימויו של סקוט דריקסון המבוסס על הרומן "Beware the Night" מאת ראלף סארצ'י וליזה קולייר קול שיצא לאור ב-2001. הוא לוהק לתפקיד אחרי שהבמאי ראה אותו מופיע בסרט "הארי בראון".
עוד באותה שנה הופיע האריס בתפקיד ג'ין וומאק בסרט "The Goob" של גאי מייהיל.
האריס שיחק בשני סרטים קצרים בבימויו של מייהיל "Two Halftimes to Hell" (מ-1997) ו-"The Fabulous Bilsons" (מ-2001).
בסוף 2014 שיחק האריס בתפקיד קפטן סנדי בראונינג בסרט "'71" שזכה בשבחי הביקורת בבימויו של יאן דמנג', עליו היה מועמד לפרס הקולנוע הבריטי העצמאי לשחקן המשנה טוב ביותר.
ב-2014 הופיע גם בתפקיד קמפבל בסרט "סרנה" בבימויה של סוסנה בייר.
ב-2015 הופיע האריס בדמות סולומון ליין בסרט "משימה בלתי אפשרית: אומת הנוכלים" בבימויו של כריסטופר מק'קווארי, ובתפקיד מקדאף בסרט "מקבת'" של ג'סטין קורזל.
ב-2016 יצר לאקרנים הסרט "Trespass Against Us" בו גילם את גורדון בנט.
האריס הופיע בתפקיד קמע בדמות ליצן בווידאו קליפ של להקת the Black Sharks לאלבום "Lose Control" בבימויו של מייהיל.
ב-2007 הופיע בווידאו קליפ לשיר "Stop Me" של מארק רונסון.
ב-2012 הופיע האריס בסרט וידאו בשם "Battles" של להקת ברברוסה הלונדונית בבימויה של מונטסראט לומברד.
האריס ולומברד עבדו יחד על מחזה קצר בשם "White" ועל תסריט לסרט באורך מלא בשם "Imager".
האריס ישחק בתפקיד הראשי בסרט ולומברד תביים.
מועמדות לפרס האקדמיה האוסטרלית לאמנויות הקולנוע והטלוויזיה הבינלאומי לשחקן המשנה הטוב ביותר (2023) TBA Wizards!
שנה פרס קטגוריה עבור תוצאה 2014 פרס באפט"א לטלוויזיה השחקן הטוב ביותר סאות'קליף 2014 פרסי הקולנוע הבריטי העצמאי שחקן המשנה הטוב ביותר '71 2015 פרסי הקולנוע הבריטי העצמאי שחקן המשנה הטוב ביותר מקבת' 2016 פרסי הקולנוע הבריטי העצמאי שחקן המשנה הטוב ביותר Trespass Against Us
שון זלמן וייסמן (נולד ב-14 בפברואר 1996) הוא כדורגלן ישראלי המשחק בעמדת החלוץ בבלאו-וייס לינץ מהבונדסליגה האוסטרית ובנבחרת ישראל.
וייסמן נולד וגדל בשכונת קריית חיים שבחיפה, ישראל.
החל לשחק כדורגל במחלקת הנוער של הפועל חיפה, ובגיל 15 וחצי עבר למחלקת הנוער של מכבי חיפה.
ב-20 בינואר 2014, בטרם מלאו לו 18, ערך את הופעת הבכורה שלו בקבוצה הבוגרת של מכבי חיפה, כשפתח בהרכב בהפסד 1–3 להפועל באר שבע.
עד תום עונת 2013/2014 שותף בעשרה משחקים בליגת העל, ובמקביל המשיך לשחק בקבוצת הנוער וזכה עמה בדאבל.
בעונת 2014/2015 שותף בשני משחקי ליגה ובמשחק אחד במסגרת גביע המדינה.
לקראת עונת 2015/2016 הושאל להפועל עכו, ובמדיה ערך 18 הופעות בליגת העל, אך בינואר חזר למכבי חיפה ושיחק עד תום העונה בקבוצת הנוער.
ב-14 ביולי 2016 הושאל למכבי נתניה מהליגה הלאומית.
ב-16 בינואר 2017 הבקיע את שער הבכורה שלו בקריירה, בתיקו 1–1 נגד הפועל רמת גן, ואת עונת 2016/2017 הוא סיים עם 12 שערים ב-21 הופעות בליגה הלאומית, וסייע לקבוצה לעלות לליגת העל.
את עונת 2017/2018 החל במכבי חיפה, אך ב-5 בספטמבר 2017 הושאל לעירוני קריית שמונה מליגת העל.
ב-9 בספטמבר 2017 ערך את הופעת הבכורה שלו בעירוני קריית שמונה, כשנכנס כמחליף בדקה ה־74 וכעבור ארבע דקות כבש את שערו הראשון בעירוני קריית שמונה, בניצחון 0–2 על מ.ס.
הוא ערך 27 הופעות במדי עירוני קריית שמונה בליגת העל בעונה זו, רובן כמחליף, וכבש שלושה שערים.
לקראת עונת 2018/2019 חזר לסגל מכבי חיפה.
את שער הבכורה שלו בעונה זו מועדון כבש ב-7 באוגוסט 2018, בניצחון 0–4 על הפועל חדרה במסגרת גביע הטוטו, ובליגת העל כבש בעונה זו שמונה שערים.
ב-20 ביוני 2019 חתם לשנתיים בוולפסברג מהבונדסליגה האוסטרית.
שבוע לאחר מכן ערך את הופעת הבכורה שלו בקבוצה, בה גם כבש צמד-שערי בכורה.
במחזור הרביעי כבש רביעייה בניצחון קבוצתו 5–0 על מטרסבורג, ועלה לראש טבלת מלכי השערים בליגה האוסטרית.
כשלפני כן, כבש בשלושה מחזורים בליגה האוסטרית ברצף.
ב-19 בספטמבר 2019 כבש את שערו הראשון בליגה האירופית, בניצחון החוץ 4–0 על בורוסיה מנשנגלדבך במחזור הפתיחה של עונת 2019/2020.
בסוף עונתו הראשונה באוסטריה שבר את שיא השערים לכדורגלן ישראלי המשחק מחוץ לישראל, כשכבש 30 שערים בליגה, אחד יותר מערן זהבי (בליגת העל הסינית) עונה קודם לכן, וסיים כמלך השערים בליגת העל האוסטרית לעונת 2019/2020.
ב-31 באוגוסט 2020 חתם בריאל ואיאדוליד מהלה ליגה תמורת כארבעה מיליון יורו, סכום שיא באותה עת עבור המועדון הספרדי.
בסיום העונה בלה ליגה כבש שישה שערים ובישל פעם אחת, בנוסף לשער ובישול נוסף בגביע הספרדי.
בתום העונה נשרה ואיאדוליד לליגת המשנה.
בעונת 2021/2022 סיים במקום הרביעי בטבלת הכובשים בליגה הספרדית השנייה, וסייע לקבוצתו להעפיל בחזרה ללה ליגה, לאחר עונת היעדרות אחת מהליגה הבכירה בספרד.
בסיום העונה בליגה השנייה כבש 20 שערים (מלך השערים של ואיאדוליד בכל המסגרות) ובישל שלושה, ולזכותו גם שער נוסף בגביע הספרדי.
הוא נבחר על ידי האוהדים ל"שחקן העונה" של הקבוצה.
את עונת 2022/2023 בלה ליגה פתח רק במחזור הרביעי לאחר שהחלים מפציעה של כחודש, וב-5 בספטמבר 2022 נכנס כמחליף במחצית השנייה וכבש את השער המכריע לזכות קבוצתו ואיאדוליד בדקה ה־93, בניצחונה הביתי 0–1 על אלמריה.
ב־31 בינואר 2023 הושאל לגרנדה מליגת המשנה בספרד, עד לתום העונה, כאשר אם גרנדה תעלה בחזרה לליגה הבכירה היא תהיה מחויבת לרכוש את וייסמן תמורת כ-3.5 מיליון יורו.
בהופעת הבכורה שלו בליגה מול קבוצת המילואים של ויאריאל, ב־5 בפברואר 2023 כבש כבר בדקה הרביעית, בניצחון החוץ של קבוצתו 0–2.
בסיום עונת 2022/2023 העפיל וייסמן בשנית ללה ליגה.
לאחר העפלתה של גרנדה, ועל פי פרטי חוזה ההשאלה, הוא נרכש על ידי הקבוצה ב-3.5 מיליון אירו וחתם בה על חוזה לשתי עונות, עד ה-30 ביוני 2026. בעונה הבאה מיעט לשחק ושותף רק בחמישה משחקים.
בתחילת פברואר הושאל לקבוצת סלרניטנה מהסרייה א' עד לסיום העונה.
לקראת העונה הבאה, בתום תקופת ההשאלה, חזר לגרנאדה שנשרה לליגת המשנה.
ב-1 בספטמבר 2025 התיר את חוזהו ושוחרר מהקבוצה.
ב-8 בספטמבר 2025 חתם בבלאו-וייס לינץ מהבונדסליגה האוסטרית.
בהופעת הבכורה ב-13 בספטמבר כבש צמד בניצחון קבוצתו 0–3 על גראצר א.ק..
מאז 2011 שיחק וייסמן בכל גילאי נבחרות הנערים והנוער של ישראל, מהנבחרת עד גיל 16, כשבמדי נבחרת הנוער עד גיל 19 לזכותו של וייסמן 22 הופעות בהן כבש שני שערים.
הוא אף העפיל עם הנבחרת לאליפות אירופה לנוער עד גיל 19 בשנת 2014, ושיחק בכל שלושת משחקי הנבחרת בטורניר-הגמר.
ב-21 במרץ 2017 ערך את הופעת הבכורה שלו במדי הנבחרת הצעירה של ישראל עד גיל 21, במשחק מול , ובסך הכל ערך 13 הופעות במדי הנבחרת הצעירה, בהן כבש שלושה שערים.
ב-9 בספטמבר 2019 ערך את הופעת הבכורה שלו במדי הנבחרת הבוגרת של ישראל, כשפתח בהרכב בהפסד 2–3 ל במוקדמות יורו 2020. ב-4 בספטמבר 2021 כבש את שערו הראשון בנבחרת בניצחון הביתי 2–5 על במסגרת מוקדמות מונדיאל 2022.
הוריו התגרשו כשהיה בן 13, לאחר מכן הוא ואחיו הצעיר שובל גדלו בבית אמם, ורדה.
וייסמן הוא נכד לניצולת שואה.
שירת בצה"ל בבסיס הטכני של חיל האוויר בחיפה, על תקן ספורטאי מצטיין.
ב-22 במאי 2019 נישא לבת-זוגו הישראלית עדן מרקוביץ', חברתו מימי התיכון, ובתם הבכורה נולדה באוגוסט 2020, ולאחר מכן נולד להם גם בן ששמו האמצעי נבחר על-שם סבו של וייסמן שגידל אותו ונפטר ב-2022, יעקב.
וייסמן סיפר שהוא החל תהליך של חזרה בתשובה.
הוא מסורתי, וכן נודע כמשתף בהשקפותיו ודעותיו בתור איש ימין שמרני.
וייסמן הוא בעלים-שותף במסעדות "רובן" בנהריה ובחדרה.
אליפות הסגונדה דיוויסיון הספרדית: 2022/2023
מלך השערים של הבונדסליגה האוסטרית: 2019/2020
הרכב השנה של הבונדסליגה האוסטרית: 2019/2020
שחקן העונה של ריאל ואיאדוליד: 2021/2022
מלך השערים של ריאל ואיאדוליד בכל המסגרות: 2021/2022
שון רוג'ר וייט הוא ספורטאי אמריקאי המתמחה בגלישת שלג ובסקייטבורדינג.
וייט זכה בשלוש מדליות זהב בגלישת חצי צינור באולימפיאדת החורף (טורינו 2006, ונקובר 2010 ופיונגצ'אנג 2018), ב-13 מדליות זהב במשחקי האקסטרים חורף ובשתי מדליות זהב במשחקי האקסטרים.
וייט נולד בסן דייגו, קליפורניה שבארצות הברית.
אביו עבד במחלקת המים של עיריית סן קלמנטה ואמו כמלצרית.
כתינוק סבל מטטרלוגיה על שם פאלוט (מום בלב) ונאלץ לעבור שני ניתוחים עד גיל שנה.
וייט החל להתאמן בגלישת שלג בהרי סן ברנרדינו.
בגיל 13 הפך למקצוען בתחום ובגיל 16 זכה לראשונה באליפות ארצות הברית.
ב-2002 זכה בשתי מדליות כסף במשחקי האקסטרים חורף, ב-2003 בשתי מדליות זהב, ומאז זכה בתוארים נוספים.
סך הכל השיג שיא של 13 מדליות זהב, שלוש מדליות כסף ושתי מדליות ארד.
באולימפיאדת טורינו (2006) זכה במדליית זהב בתחרות החצי צינור.
באולימפיאדת ונקובר (2010) שמר על תוארו, הוא הבטיח את ניצחונו עוד לפני המקצה השני שלו, אף על פי כן החליט לנסות במקצה זה אלמנט קשה במיוחד "Double McTwist 1260", אותו ביצע בהצלחה.
באולימפיאדת סוצ'י (2014) סיים במקום הרביעי.
במהלך אימונים לקראת אולימפיאדת פיונגצ'אנג (2018) נחבל בפניו, נזקק לניתוח ול-62 תפרים.
אף על פי כן העפיל למשחקים האולימפיים.
בפיונגצ'אנג זכה במדליית זהב בפעם השלישית, עם ציון של 97.75 נקודות שהשיג בניסיון האחרון שלו שחתם את התחרות.
הוא הצליח לבצע בהצלחה שתי קפיצות רצופות של 1440 מעלות ואת ה-Double McTwist.
באולימפיאדת בייג'ינג (2022) סיים במקום רביעי בתחרות חצי צינור.
הוא הודיע שיפרוש לאחר האולימפיאדה.
במקביל לגלישת השלג החל להתאמן גם בסקייטבורדינג.
בגיל שבע טוני הוק זיהה את כישרונו והפך למנטור שלו.
הוא נהיה למקצוען בתחום בגיל 17, ב-2005 זכה במדליית כסף במשחקי האקסטרים, ב-2007 במדליית זהב וחזר על הישג זה גם ב-2011. סך הכל זכה לאורך הקריירה בחמש מדליות במשחקי האקסטרים: שתי זהב, שתי כסף ואחת ארד.
סימר ההיכר של וייט הוא שערו האדמוני, שיחד עם ביצועיו בספורט זיכו אותו בכינוי "Flying Tomato" ("העגבנייה המעופפת").
שנהפרסקטגוריהתוצאהמקור2023פרסי בחירת הילדים של ניקלודיאוןכוכב ספורט אהוב
שון מגווייר הוא שחקן וזמר אנגלי, שהתפרסם ב-1988 כאשר בגיל 11 שיחק בתפקיד "טגס" רטקליף בסדרת הדרמה לילדים "גרנג' היל" של ה-BBC, בה הופיע עד 1992. אחרי שעזב את הסדרה שיחק זמן מה בתפקיד איידן ברוסנן באופרת הסבון "איסטאנדרס".
מגווייר הופיע בסרטי קולנוע אחדים, וזכה להצלחה בינונית כזמר.
בארצות הברית הוא מוכר מהופעתו בתפקיד דונובן ברינק בסיטקום "איב" של רשת UPN, ובדמות קייל לנדו בסיטקום "הכיתה" של רשת CBS.
מגווייר הופיע בעונה השנייה של הסדרה "סקוט וביילי" בתפקיד השוטר שון מקרטני.
עוד גילם את דמותו של רובין הוד בסדרה "עד עצם היום הזה" של ABC, אחרי שהחליף את טום אליס בתפקיד זה.
הוא אחד משישה אחאים במשפחת רקדנים אירית מפורסמת.
הוריו ניהלו את בית הספר מגווייר - או'שיאה.
תפקידו הראשון של מגווייר היה בגיל חמש כששיחק בסרט הטלוויזיה "A Voyage Round My Father" לצדו של לורנס אוליבייה.
בגיל שבע הופיע יחד עם ילדים רבים בקטע המוזיקלי "Every Sperm is Sacred" מתוך הסרט "טעם החיים" של מונטי פייתון משנת 1983. ב-1993 הצטרף מגווייר לצוות שחקני הסדרה "איסטאנדרס" בתפקיד איידן ברוסנן, כדורגלן אירי צעיר שמשחק בקבוצת הכדורגל הבדיונית וולפורד פ.ס.
ב-1994 עזב את הסדרה והחל לככב בסדרת הדרמה של ה-BBC "דנג'רפילד" בתפקיד מרטי דנג'רפילד.
עוד הופיע בסדרות הטלוויזיה "הולבי סיטי" ו-"Sunburn".
לאחר מכן המשיך מגווייר בקריירה מוזיקלית, והוציא שלושה אלבומים.
ב-1994 יצא אלבום הבכורה שנשא את שמו.
ב-1996 הוציא את האלבום "Spirit", וב-1998 יצא אלבומו "Greatest Hits".
להיטו הגדול ביותר היה השיר "Good Day" שהגיע במאי 1996 למקום ה-12. באותה תקופה הופיע מגווייר בתקליט "The Gift of Christmas" של צ'ילדינרס שכלל מבצעים כגון בקסטריט בויז, MN8, דיוס, אולטימייט קאוס, לט לוס, איסט 17, פיטר אנדרה, מישל גייל, דני מינוג ורבים אחרים.
מגווייר הכריז על פרישתו מתעשיית המוזיקה בהופעה האחרונה שלו במופע "Chick N Bay 9T5 4EVA".
הוא לא הסתפק בהופעות בטלוויזיה ופנה להופעות בסרטי קולנוע.
בתחילת שנות התשעים של המאה העשרים שיחק בסרט "Waterland" לצדם של אית'ן הוק וג'רמי איירונס, ובסרט "A Kiss Before Dying".
ב-2001 שיחק מגווייר בתפקיד הנסיך בסרט הטלוויזיה "נסיך החלומות" לצדם של ברנדט פיטרס, כריסטינה אפלגייט ובילי קונולי, עם מרטין שורט בתפקיד העוזר שלו.
ב-2005 כיכב בסרט "The Third Wish" לצדם של ג'נה מטיסון, ארמנד אסנטה, בטי וייט וג'יימס אברי.
עוד הופיע בתפקיד "Euan" בסיטקום "על גבול השפיות" של WB Network יחד עם אדי קיי תומאס וג'ייסון ג'ורג'.
מגווייר גילם את דונובן ברינק, אחת הדמויות הראשיות, בסדרת הטלוויזיה "איב".
הוא כיכב בסיטקום "הכיתה" של CBS בתפקיד קייל לנדו הגיי.
ב-2006 שיחק בתפקיד ג'ק דייוויס בסרט הקומדיה האמריקאי "LA Blues".
הסרט "פגוש את הספרטנים" בכיכובו של מגווייר הגיע למקום הראשון בטבלת שוברי הקופות של 2008, על אף הביקורות הקוטלות של המבקרים, ובחירתו כסרט הגרוע ביותר של שנת 2008 בעיתון הטיימס.
בסתיו 2008 כיכב בסרט "Mr Eleven" של ערוץ ITV1. ב-2009 שיחק מגווייר בתפקיד אורח בדמות מוזיקאי אירי בסיטקום "קופידון" של רשת ABC.
מגווייר שיחק בתפקיד הראשי בסדרת הפנטזיה הקומית "Kröd Mändoon and the Flaming Sword of Fire" בה גילם דמות של "לוחם חירות רגיש אבל נאיבי".
שידור הבכורה של הסדרה היה ב-9 באפריל 2009 בקומדי סנטרל בארצות הברית, ב-8 ביוני ב-Citytv בקנדה, וב-11 ביוני בערוץ BBC Two בבריטניה.
בעונה השלישית של הסדרה "עד עצם היום הזה" של רשת ABC, החליף מגווייר את טום אליס בתפקיד רובין הוד.
ביוני 2015 החל להופיע בסדרה בתפקיד קבוע.
הוא סיים את הופעתו בתפקיד ראשי ב-2016 עם מותה של הדמות שגילם, אבל הופיע בחמישה פרקים בעונה השישית של הסדרה בגרסה חלופית של רובין הוד.
ב-19 באוקטובר 2012 התחתן מגווייר עם בלשית המשטרה טניה פלין.
השניים ערכו טקס נישואין נוסף ב-30 בדצמבר 2014. בנם הבכור, פלין פטריק, נולד ב-14 ביולי 2015. בנם השני, ליאו ג'יימס, נולד ב-16 בדצמבר 2017.
Blues ג'ק דייוויס 2008 פגוש את הספרטנים Meet the Spartans לאונידס 2012 Songs for Amy שון או'מאלי 2015 The Red Dress ג'יימס 2022 אחיות לנקמה V for Vengeance תום 2024 Shadow Land ג'ספר בארנס
שון כבשון הסרט הוא סרט פלסטלינה קומי באורך מלא שיצא לאקרנים ברחבי העולם ב-6 בפברואר 2015. הסרט מבוסס על סדרת האנימציה שון כבשון.
שון הכבשון מואס בחיי היום-יום שבחווה, בעקבות זאת הוא עושה מעשה קונדס לחוואי.
שהחוואי מקבל מכה בראש ומאבד את הזיכרון שלו, שון כבשון ושאר העדר יוצאים לעיר הגדולה על מנת להציל אותו.
גם ביצר הכלב עוקב אחריהם.
הסרט החל את הפקתו בינואר 2011. הבמאים רצו "להביא את שון לאזור בטוח", וכתוצאה הביאו את הסיפור לעיר הגדולה.
הסרט נשאר נאמן לסדרת האנימציה, בה הדמויות היו שקטות.
אתר Rotten Tomatoes נתן לסרט 99% המבוססים על 164 חוות דעת ודירוג ממוצע של 8.07 מתוך 10. אתר Metacritic נתן לסרט 81% המבוסס על 30 חוות דעת.
שון כבשון הסרט: עף על החלל הוא סרט פלסטלינה קומי באורך מלא אשר יצא לאקרנים ברחבי העולם ב-18 באוקטובר 2019. הסרט מבוסס על סדרת ההנפשה שון כבשון.
חייזרית בשם לו-לה נוחתת נחיתת חירום ליד החווה, שון מבין שזאת חייזרית כיפית והרפתקנית בעלת כוח עצום, ועוזר לה לחזור אל הכוכב שלה ולהגן עליה מפני האנשים שרוצים לתפוס אותה.
כמו בסדרה ובסרט הקודם, הדמויות בסרט לא מדברות.
ג'סטין פלצ'ר - שון כבשון / טימי
ג'ון ספארקס - ביצר / החוואי
קייט הארבור - אמא של טימי / דודתו של שון
ב-14 בספטמבר 2015, אולפני StudioCanal החלו לעבוד על סרט המשך לשון כבשון הסרט.
ב-25 באוקטובר 2016, אולפני אארדמן הכריזו על סרט המשך בשם שון כבשון הסרט 2.
שון מארק דייץ' הוא כדורגלן עבר ומאמן כדורגל אנגלי, המאמן את קבוצת נוטינגהאם פורסט מהפרמייר ליג.
ככדורגלן מקצועי שיחק דייץ' בעמדת הבלם.
דייץ' נולד בעיירה קטרינג שבמחוז נורת'האמפטונשייר שבאנגליה.
בגיל 16 הצטרף למחלקת הנוער של נוטינגהאם פורסט.
בשנת 1990 עבר דייץ' לצ'סטרפילד, בה שיחק שבע עונות ובחלקן שימש כקפטן הקבוצה ששיחקה בליגה השלישית באנגליה.
ב-1997 עבר לבריסטול סיטי ועזר לה לעלות לליגת המשנה באנגליה, ובינואר 1999 עזב את בריסטול והושאל ללוטון טאון.
דייץ' שיחק שלוש עונות במילוול ולאחר מכן עבר לווטפורד, בה שיחק שלוש עונות בצ'מפיונשיפ.
בעונת 2005/06 הוא עבר לנורת'האמפטון טאון, לה עזר לעלות לליגה השלישית, ולאחר סיום עונת 2006/07 פרש ממשחק פעיל.
לאחר פרישתו מכדורגל חזר דייץ' לווטפורד ומונה למאמן הקבוצה עד גיל 18 של המועדון.
ביולי 2009 הוא מונה לעוזרו של מאמן הקבוצה, מלקולם מקאיי.
ביוני 2011, לאחר עזיבתו של מקאיי, מונה דייץ' למאמן ווטפורד.
בעונת 2011/2012 סיימה ווטפורד במקום ה-11 בצ'מפיונשיפ ולאחר סיום העונה עזב דייץ' את הקבוצה.
בספטמבר 2012 הצטרף דייץ' לצוות המקצועי של נבחרת , אך חודש לאחר מכן מונה למאמנה של ברנלי מהצ'מפיונשיפ לאחר שמאמנה הקודם אדי האו עזב את הקבוצה.
בעונת 2013/2014 הוביל דייץ' את ברנלי לעונה מוצלחת מאוד, כשסיימה במקום השני בצ'מפיונשיפ ועלתה לפרמייר ליג לאחר ארבע עונות של היעדרות.
עם זאת, בעונת סיימה הקבוצה במקום ה-19 וירדה בחזרה לליגת המשנה.
למרות ירידת הליגה זכה דייץ' לאמון מהנהלת המועדון והדריך את הקבוצה גם בעונת 2015/2016.
דייץ' הצדיק את האמון שקיבל והוביל את הקבוצה לאליפות הצ'מפיונשיפ ועלייה נוספת לפרמייר ליג.
בעונת הצליחה ברנלי לשרוד בליגה וסיימה במקום ה-16. עונת הייתה עונה מצוינת עבור קבוצתו של דייץ', שסיימה במקום השביעי בליגה.
בפברואר 2018 זכה דייץ' בתואר מאמן החודש בפרמייר ליג, והיה מועמד לפרס מאמן העונה בפרמייר ליג.
מיקומה של ברנלי העניק לה מקום במוקדמות הליגה האירופית, בה הגיעה לשלב הפלייאוף אך הודחה בידי אולימפיאקוס.
בעונת הציגה ברנלי יכולת הרבה פחות טובה, בעיקר הגנתית, וסיימה במקום ה-16. את עונת סיימה ברנלי במקום ה-10.
ב-15 באפריל 2022, לאחר עשור בקבוצה, פוטר דייץ' מתפקידו לאחר שהקבוצה הייתה מתחת לקו האדום שבעה מחזורים לסיום העונה.
ב-30 בינואר 2023 החליף דייץ' את פרנק למפארד כמאמן אברטון מהפרמייר ליג.
ב-9 בינואר 2025, פוטר דייץ' מתפקידו.
ב-21 באוקטובר 2025 החליף דייץ' את אנג' פוסטקוגלו שפוטר ומונה למאמן נוטינגהאם פורסט מהפרמייר ליג.
מאמן החודש בפרמייר ליג: מרץ 2018, פברואר 2020
שון הארלנד מארי הוא שחקן קולנוע וטלוויזיה אמריקאי הידוע בתפקידו כסוכן המיוחד טימותי מקגי בדרמת הטלוויזיה האמריקאית "NCIS".
ידוע גם בתפקידיו כתאקרי בינקס בסרטה הקלאסי של דיסני, הוקוס פוקוס ודני וולדן, בסדרת הדרמה ג'אג.
אמו של מארי, ויויאן בליסאריו, אשתו הרביעית של מפיק הטלוויזיה והתסריטאי האמריקאי דונלד בליסאריו, מה שהופך אותו לבנו החורג של בליסאריו.
יש לו אח אחד, צ'אד וו.
מארי, מפיק (NCIS: לוס אנג'לס), ושבעה אחים חורגים, כולל שחקנית שקרניות קטנות, טרויאן בליסאריו ושחקן ג'אג, מייקל בליסאריו.
תפקידי הטלוויזיה של מארי כוללים תפקיד בקומדיית המצבים "The Random Years" ותפקיד משנה כזיין גריי הארט בסדרה "Harts of the West", עם בו ברידג'ס כאביו וג'יין קיוזאק כאמו.
לויד ברידג'ס גם כיכב בסדרה.
מארי הופיע גם בכמה פרקים של סדרת הטלוויזיה ג'אג ומאוחר יותר לוהק לתפקיד טימותי מקגי בספין אוף של הסדרה, NCIS.
את אחותו החורגת של מקגי מגלמת טרויאן בליסאריו.
בנוסף, הופיע מארי בכמה סרטים עלילתיים ובהם הוקוס פוקוס משנת 1993. זו לו הייתה הופעתו הקולנועית הראשונה, בה גילם את תאקרי בינקס.
הופעותיו האחרות בסרטים כוללות "כך הייתי", ובסרט "Too Romantic" בבימויו של טוד פילד.
שון ג'יימס טיל הוא שחקן קולנוע וטלוויזיה בריטי.
שון טיל גדל בפוטני, לונדון.
הוא ממוצא ונצואלי, ספרדי וולשי.
אביו נואל הוא יועץ טכנולוגיות מידע ואימו פיני עובדת במשרד פרסום.
טיל למד בבית הספר לאטימר בהאמרסמית' שם שיחק רוגבי כדורגל והשתתף בקורס דרמה.
בהצגה בבית הספר הבחין בו סוכן בקהל.
טיל החליט להחליף את המגמה מספורט לדרמה לאחר שסוכניו יעצו לו לוותר על ספורט מחשש לפגיעה במראהו.
הוא החל באודישנים כשהתכונן למבחני סיום התיכון שלו במגמת היסטוריה, דרמה וכלכלה.
הוא דחה לימודיו באוניברסיטת מנצ'סטר בלימודי היסטוריה וכלכלה כדי להמשיך בקריירת המשחק שלו.
בינואר 2010 גילם טיל את דרק בסרט הקצר "Sergeant Slauther, My Big Brother" בבימויו של גרג וויליאמס ובכיכובו של טום הארדי.
על הסרט זכה וויליאמס בפרס הבימוי הטוב ביותר בפסטיבל הסרטים הקצרים בשיקגו 2010, הסרט שוחרר להקרנה בפסטיבל הקולנוע בשנת 2011. באותה שנה טיל שיחק בסדרה של ניקלודיאון, "טרנסילבניה".
טיל זכה לפופולריות בשנת 2011, כאשר קיבל תפקיד ראשי כניק לבן בעונה החמישית והשישית בסדרת הדרמה סקינס, לאחר שעבר אודישן במקור עבור דמות אחרת, של ריידר.
לאחר מכן הוא הופיע בסדרה בהפקת ערוץ ההיסטוריה "התנ"ך", דוקו-דרמה בת 10 שעות שיצר מארק ברנט.
טיל שיחק בעונה השנייה של הדרמות התקופתיות "מר סלפרידג'" ו"ממלכה".
בשנת 2012 לוהק לסרט "Abmiinable Snowman", סרט אימה טלוויזיוני שביים מרקו מקילאקסו.
במרץ 2012 צילם, בברמינגהאם את הסרט "We Are the Freaks", קומדיית נוער בבימויו של ג'סטין אדגר, שהוקרנה לראשונה בפסטיבל אדינבורו לקולנוע 2013. הסרט שוחרר לצפייה בשנת 2014.
בשנת 2015 הוא שיחק בסרט המתח של ג'יימס מקטיג' "Survivor" ובסדרה "האוהל האדום", סדרת טלוויזיה המבוססת על הסיפור המקראי של אונס דינה שצולמה במרוקו.
הוא כיכב בסדרת הטלוויזיה "Incorporated" קצרת הימים בשנת 2016.
בשנת 2017, שיחק טיל בסדרת הטלוויזיה "בעלי היכולות".
בשנת 2024 שיחק טיל בסרט הקומדיה "אם הכלה".
+ שנה סרט תפקיד הערות 2014 We Are the Freaks צ'אנקס 2015 סוכנת תחת אש אלווין מרדוק 2017 B/B פרד2022רוזליןדריו2024אם הכלהאר.ג'יי
שון ליאון לבנובסקי (נולד ב-9 בדצמבר 1992) הוא כדורסלן ישראלי-אמריקאי המשחק בעמדות הפאוור פורוורד והסנטר.
שיחק לאחרונה בהפועל מגדל העמק-יזרעאל מהליגה הארצית.
שון הוא בנו של שחקן העבר קני לבנובסקי, ששיחק בין היתר גם בהפועל תל אביב.
לבנובסקי נולד בבוינטון ביץ', פלורידה, וגדל עד גיל שש בארצות הברית, לפני שעבר לעמק חפר שבישראל.
הוא שיחק בקבוצת הנוער של בית"ר בנימינה ובקבוצת תיכון שרת נתניה.
לבנובסקי הצטרף לקבוצת הנוער של מכבי תל אביב בשנות העשרה המאוחרות שלו.
ב-2010 החל לבנובסקי את הקריירה המקצועית שלו במכבי תל אביב.
ב-12 במאי 2011 ערך את הופעת הבכורה שלו בניצחון הפלייאוף על ברק נתניה.
ב-8 בספטמבר 2011 חתם לבנובסקי על חוזה לשלוש שנים במכבי חיפה.
ב-28 בנובמבר 2012 הושאל לבנובסקי למכבי קריית ביאליק מהליגה הלאומית, וב-22 משחקים במדיה העמיד ממוצעים של 10 נקודות ו-4.4 ריבאונדים למשחק.
ב-21 באוגוסט 2013 חתם לבנובסקי על חוזה לשלוש שנים במכבי אשדוד.
ב-14 בפברואר 2018 חתם לבנובסקי בהפועל גלבוע גליל להמשך העונה.
הוא סייע לקבוצה להגיע לפלייאוף ליגת העל 2018, שם הפסידה ברבע הגמר להפועל ירושלים.
ב-1 באוגוסט 2018 האריך לבנובסקי את חוזהו בקבוצה בשנה.
ב-23 ביולי 2019 חתם לבנובסקי בהפועל עפולה מהליגה הלאומית לעונת .
בעונת 2021/22 שיחק באליצור שומרון וסייע לעלות לראשונה בתולדותיה לליגה הלאומית.
לבנובסקי היה חבר בנבחרות ישראל עד גיל 16, עד גיל 18 ועד גיל 20.
שון דיב הוא שחקן פוקר אמריקאי אשר זכה בשמונה צמידי אליפות העולם בפוקר, ובתואר שחקן השנה של אליפות העולם בפוקר ב-2018 וב-2025.
דיב החל לשחק פוקר בגיל צעיר, וכשהיה בן 16 נהג לארגן טורנירי פוקר בעלות כניסה של 20 דולר אשר בהם שיחקו כ-30 שחקנים.
לאחר שסיים את לימודיו בתיכון החל ללמוד במכללה בבוסטון, אך מכיוון ששיחק שעות רבות בפוקר באינטרנט, לא הופיע לשיעורים ובסוף נשר מהלימודים.
ב-2010 החליט לפרוש ממשחק הפוקר בעקבות שחיקה ממשחקים באינטרנט, אך חזר בו לאחר כחודשיים.
באליפות העולם בפוקר ב-2012 השתתף דיב בתחרות לווין לטורניר ה-Big One for One Drop בעל עלות כניסה של מיליון דולר, אשר בה הוא סיים במקום השני וזכה בכרטיס כניסה לטורניר, אך מכיוון שהטורניר הוגבל ל-48 משתתפים לא יכל להשתתף בו ובמקום זאת קיבל את סכום הכניסה כפרס.
לאחר הטורניר עלו טענות שדיב ידע על כך שסיום במקום השני ייזכה אותו בסכום הכסף ולא בכרטיס כניסה לטורניר, ולכן הפסיד בכוונה לגאס הנסון מכיוון שהעדיף את הכסף ולא השתתפות בטורניר.
ב-2015 זכה דיב בצמיד אליפות העולם בפוקר הראשון שלו, כאשר ניצח בטורניר Pot Limit Hold'em.
ב-2016 זכה בצמיד השני שלו בטורניר Seven Card Stud.
ב-2018 זכה דיב בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם וטקסס הולדם, סיום במקום 105 בטורניר המרכזי ומקום 10 באליפות שחקני הפוקר, יחד עם עוד 16 סיומות בכסף בטורנירים אחרים.
ב-2023 זכה בטבעת סבב אליפות העולם בפוקר הראשונה שלו, כאשר ניצח בטורניר המרכזי כחלק מהסבב שהתקיים ב-Turning Stone בוורונה, ניו יורק.
ב-2025 זכה דיב בפעם השנייה בתואר שחקן השנה של אליפות העולם בפוקר בזכות זכייה בצמיד באומהה הולדם ו-5 הופעות בשולחנות גמר.
באוקטובר של אותה השנה זכה בצמיד השמיני שלו, בטורניר צד באליפות העולם באירופה שהתקיימה ברוזבדוב.
נכון ליולי 2025, דיב זכה בסך של כ-16.9 מיליון דולר מטורנירי פוקר, כשמתוכם כ-13.4 מיליון דולר בסבב אליפות העולם.
שון מאטיס ויינס הוא שחקן, תסריטאי, סטנדאפיסט ומפיק אמריקאי.
ויינס עשה את הופעת הבכורה שלו בסדרת הטלוויזיה "".
בהמשך, החל להופיע עם אחיו, השחקן מרלון ויינס בתוכנית "" ברשת "The WB" ובקומדיות "נודניק בלי הפסקה", "מת לצעוק", "מת לצעוק 2", "לבנבנות", "" ו"".
שון, האח התשיעי במשפחה בת עשרה ילדים, נולד בעיר ניו יורק לאלווירה אלת'יה (גרין), עקרת בית ועובדת סוציאלית, והאוול סטאוטן ויינס, מנהל סופרמרקט.
ויינס גדל עם משפחתו בפרויקט הדיור ציבורי של רוברט פולטון בשכונת צ'לסי במנהטן וסיים את לימודיו בתיכון בשנת 1989.
ויינס החל את הקריירה שלו בתוכנית הטלוויזיה "" בתור דמות משנית בשם DJ SW-1 ולאחר מכן קודם לתפקיד קבוע.
על התכנית עבדו אחיו של ויינס, , (שיצר את התכנית), , מרלון ואחותם .
ביחד עם מרלון, שון יצר וכיכב בסיטקום "".
ויינס גם כתב והפיק בשיתוף עם אחיו את הסרט "נודניק בלי הפסקה".
שון הופיע בתפקיד אורח בסדרות "מקגייוור" ו-"".
בנוסף, שון דיבב את דמותו של טוף בסדרת האנימציה "" המבוססת על ילדותו של אחיו, דיימון.
לאחר הופעתו בסרט "", החל זינוק בקריירת משפחת ויינס והוא הופיע ביחד עם אחיו מרלון בסרטים "מת לצעוק", "A Comic Satire" (לו הוא גם כתב את התסריט).
שני הסרטים מבוססים על סרטי אימה כדוגמת "צעקה".
בסרט "מת לצעוק", שון גילם את דמותו של ריי וילקינס, דמות אותה הוא חזר לגלם גם בסרט "מת לצעוק 2".
ויינס לא לקח חלק בהפקת הסרטים הבאים בסדרה.
ויינס המשיך לעבוד ביחד עם משפחתו בסרט "לבנבנות" ובו הוא מגלם סוכן FBI שנאלץ להתחזות לאישה לבנה עשירה כחלק ממשימה.
שון סייע בכתיבת התסריט לסרט.
בשנת 2006, שון שיתף פעולה עם אחיו בשנית בסרט "שודד בחיתולים", לו הוא גם סייע בכתיבת התסריט והפיק ביחד עם אחיו.
שאנסלה "שון" מונגוזה (נולד בשנת 1994) הוא שחקן ישראלי יליד קונגו.
השחקן הראשי בסרט "לרוץ על החול" ובהצגה "מחוברים לחיים".
בגיל חמש הגיע לישראל עם הוריו כמבקשי מקלט.
בגיל שש חווה אלימות קשה מאביו ועבר להתגורר בפנימיית הילד בתל אביב.
בגיל 15 השתתף בפרויקט "קאמרי צעיר".
בוגר משחק בסטודיו למשחק ניסן נתיב.
בשנת 2019 שיחק בתיאטרון חיפה במחזה "של מי החיים האלה" ובתפקיד הראשי לצידו של שמואל וילוז'ני בהצגה מחוברים לחיים של אריק טולדנו אוליביה נקש ואלי ביז'אווי ב בבימויו של אלון אופיר.
בקיץ 2020 שיחק בתפקיד הראשי לצידה של נוגה כץ במחזה "הולנדי" בתרגומו של ערן צלגוב ובבימויה של מירב לחמן על במת סמינר הקיבוצים.
בשנת 2021 שיחק בהצגה "פיטר פן", משותפת של התיאטרון הקאמרי ותיאטרון אורנה פורת לילדים ונוער, בבימויו של גלעד קמחי.
בשנת 2010, בגיל 16, השתתף באודישנים של העונה התשיעית של "כוכב נולד".
בשנת 2014 גילם בסדרת הטלוויזיה "מתים לרגע" בעונה הראשונה את פלה ובסדרת הטלוויזיה "בתולות" בעונות הראשונה והשנייה את פיליפוס, פצוע השוכב בבית החולים על ערש דווי.
בשנת 2013 גילם בסדרת הטלוויזיה "אליפים" בעונה השלישית את מייק, עובד לא חוקי מגאנה, בן 17 ושיחק בסדרה "שחקן זר".
בשנת 2016 גילם במיני סדרת הטלוויזיה הגרמנית "שרה שטיין" את דהיר.
בשנת 2017 גילם בסדרת הטלוויזיה "כדברא" את גרי, סגנה של אריאנה.
בשנת 2018 גילם בסדרת הטלוויזיה "מלכות" את ג'אמיל, בסדרת הטלוויזיה "משיח" את מאלק טומבה, מסתנן מסודאן שעובד כרוחץ כלים באורחן של משיח ללא היתר עבודה ובסדרת הטלוויזיה "עיר מקלט" את גבריאל קידנה, מבקש מקלט אפריקאי.
בשנת 2020 גילם בסדרת הטלוויזיה "קיבוצניקים" את סיסאי זרמיצ'יל, גבר דו-מיני, פליט מדרפור בעל נימוסים שגאה במוצאו ובעקרונותיו.
בנובמבר 2020 שודר ב"כאן 11" סרט תעודה "שאנסלה - השחור החדש", על חייו של מונגוזה בבמויו של בועז רוזנברג.
ב-2023 גילם את אומארי / ג'ימי מיקל, פליט אריתראי, בתפקיד הראשי בסרט "לרוץ על החול".
כתב את השיר "כמו חיה פצועה".
השתתף כשחקן ראשי בקליפ לשיר "פרפרים בבטן" של ליעד מאיר ומורן מזור.
שון וויין האטסי הוא שחקן ובמאי קולנוע וטלוויזיה אמריקאי.
הוא ידוע בעיקר בזכות תפקידיו בסרטים "בפנים ובחוץ" , "סיוט בחדר המורים", "ללא השגחה" "בכל מקום אחר" , "קולר - להרגיש את וגאס" ו"אלפא דוג".
הוא ידוע גם בזכות תפקידו כבלש סמי בראיינט בסדרת דרמת הפשע "סאות'לנד" וכאנדרו "פופ" קודי בסדרת דרמת הפשע "ממלכת החיות" .
שון האטסי נולד באיג'מסוויל, מרילנד, לקרול אן (לבית אוונס) ולוויין תומאס האטסי.
האטסי למד בחטיבת הביניים ניו מרקט וסיים את לימודיו בתיכון לינגנור ב-1994.
האטסי היה זמר בלהקה משלו בזמן לימודי התיכון.
הוא הופיע בקליפ של Wheatus לסינגל שלהם "A Little Respect".
הוא גם הופיע בקליפ של ג'סטין טימברלייק לסינגל שלו "What Goes Around...
Comes Around", לצד סקרלט ג'והנסון בתור מושא האהבה השיכור.
בשנת 2005, האטסי הופיע עם אל פאצ'ינו במחזה "היתומים" של לייל קסלר, בתיאטרון גרינוויי קורט בלוס אנג'לס.
באוף-ברודוויי, הוא כיכב לצד אנה פקווין בקומדיה של פול וייץ "רולטה".
בקולנוע הופיע במספר סרטים: "סיוט בחדר המורים", "בפנים ובחוץ" , "ללא השגחה" , "קולר - להרגיש את וגאס" , "ג'ון קיו" ו"אלפא דוג".
מאז שהופיע ב"אויבי הציבור" ב-2009, בכיכובם של ג'וני דפ וכריסטיאן בייל, וב"פקד מושחת" בו גילם את שותפו של ניקולס קייג' ארמנד בנואה, האטסי עבד בעיקר בטלוויזיה.
האטסי הופיע בתוכניות טלוויזיה ביניהן: "אזור הדמדומים" , "ER", "CSI", "פליסיטי","עמוק באדמה", "בוש" "חוק וסדר", "מספ7ים", "קוראים לי ארל", "הוואי חמש-אפס", "מחשבות פליליות", "אימת המתים המהלכים" ו"אריות הים".
הוא גילם את ג'סטין פישר בסרט הטלוויזיה נערתו של חייל .
על משחקו בסרט היה מועמד לפרס סטלייט לשחקן המשנה הטוב ביותר בסדרה, מיני-סדרה או סרט טלוויזיה.
הוא גילם את הבלש סמי בראיינט בסדרת הטלוויזיה "סאות'לנד".
על משחקו בסדרה היה מועמד לפרסי בחירת מבקרי הטלוויזיה שחקן המשנה הטוב ביותר בסדרת דרמה.
תפקידים נוספים היו הרוצח הסדרתי בויד פאולר בסדרת הטלוויזיה של שואוטיים "דקסטר" והשוטר טרי מקנדלס ב"רקלס" .
הוא גילם את אנדרו "פופ" קודי בסדרת דרמת הפשע "ממלכת החיות" .
במאי 2024 לוהק האטסי לגלם את קלייטון אמרסון בסדרה "Rescue: HI-Surf" .
האטסי התחתן עם קלי אלבניז בדצמבר 2010. בני הזוג מתגוררים בלוס אנג'לס עם בניהם.
שנה פרס קטגוריה עבור תוצאה 2004 פרס סטלייט שחקן המשנה הטוב ביותר בסדרה, מיני-סדרה או סרט טלוויזיהנערתו של חייל 2011 פרסי בחירת מבקרי הטלוויזיה שחקן המשנה הטוב ביותר בסדרת דרמהסאות'לנד 2025פרס אמי לבידור בפריים טייםפרס אמי לבידור בפריים טיים לשחקן אורח בסדרת דרמההפיט
שון מייקל קוראן (נולד ב-1976 או 1977) הוא קצין אכיפת חוק אמריקאי המשמש כהמנהל ה-28 של השירות החשאי של ארצות הברית מאז ה-22 בינואר 2025.
קוראן ניהל את צוות ההגנה על נשיא דונלד טראמפ לפני השבעתו השנייה של דונלד טראמפ לנשיאות ארצות הברית.
קוראן היה נוכח בניסיון ההתנקשות בדונלד טראמפ בפנסילבניה (יולי 2024).
במהלך הירי, הוא רץ להגן על טראמפ שנורה באוזן הימנית.
הוא קיבל תואר ראשון באומניות עם התמחות במדעי המדינה מאוניברסיטת סטוקטון ותואר שני בהכשרה ופיתוח משאבי אנוש במתכונת מקוונת מאוניברסיטת סיטון הול.
קוראן הצטרף לשירות החשאי לראשונה בספטמבר 2001 במשרד השדה בניווארק, ולאחר מכן הצטרף למחלקת הגנת הדיפלומטים ועבד בצוות ההגנה של הנשיא אובמה.
הוא קודם לסגן סוכן מיוחד אחראי על צוות ההגנה הנשיאותי ב-29 בדצמבר 2024. קוראן שימש כסוכן מיוחד אחראי על צוות ההגנה של טראמפ במשך ארבע שנים וקפץ לכסות אותו על הבמה במהלך ניסיון ההתנקשות הראשון בו ב-13 ביולי 2024 בבאטלר, פנסילבניה.
אמצעי התקשורת האמריקאיים זיהו אותו כאדם שלובש משקפי שמש מימין לטראמפ בתמונות שצולמו כאשר המועמד אז הוצא מהבמה.
בתפקידו כראש צוות ההגנה של הנשיא לשעבר, קוראן פיקח על 85 עובדים.
מנהל שירות החשאי של ארצות הברית
ב-22 בינואר 2025, הנשיא דונלד טראמפ מינה את קוראן למנהל הבא של השירות החשאי של ארצות הברית.
בהסבר להחלטתו, טראמפ ציין את אומץ הלב של קוראן, וכתב: "הוא הוכיח את אומץ לבו כאשר סיכן את חייו כדי לעזור להציל את חיי מהכדור של רוצח בבאטלר, פנסילבניה." לפני מינויו, קוראן לא שימש במטה הראשי של שירות החשאי ולא עבד במינוי בכיר כלשהו.
מינויו כמנהל שירות החשאי לא דרש אישור סנאט.
שון דייוויד לונגסטף הוא כדורגלן אנגלי המשחק בעמדת הקשר בקבוצת לידס יונייטד מהפרמייר ליג.
לונגסטף החל את הקריירה שלו בקבוצת הנוער של ניוקאסל יונייטד.
הוא עבר בהשאלה לקילמרנוק מהפרמייר ליג הסקוטית בינואר 2017 יחד עם קאלום רוברטס ופרדי וודמן.
ביולי 2017 הוא הושאל לבלקפול מהליגה הראשונה באנגליה לעונת 18–2017 שם ערך 45 הופעות וכבש תשעה שערים.
שערו הראשון בקבוצה הבוגרת של ניוקאסל יונייטד היה ב-17 ביולי 2018, כאשר פתח בשער בניצחון 0–2 על סנט פטריק אתלטיק במשחק ידידות טרום העונה בריצ'מונד פארק.
לונגסטף כבש את שערו הראשון במשחק חוזר בסיבוב השלישי של גביע ה-FA נגד בלקברן רוברס לפני שהציג הופעה בלתי נשכחת כשזכה בפנדל שהעניק לניוקאסל ניצחון 1–2 על האלופה מנצ'סטר סיטי בינואר 2019.
ב-26 בפברואר 2019, לונגסטף כבש את שערו הראשון בפרמייר ליג עבור ניוקאסל בניצחון 0–2 על ברנלי.
במרץ 2019, לונגסטף נעדר לשארית עונת 2018/2019 בעקבות פציעה ברצועה בברך.
ב-31 בינואר 2023 כבש צמד בניצחון 1–2 על סאות'המפטון בגומלין בחצי גמר גביע הליגה, שזיכה את ניוקאסל בהעפלה לגמר הראשון שלה מאז 1999.
ב-4 באוקטובר 2023, לונגסטף כבש את שערו הראשון בליגת האלופות בניצחון 1–4 על פריז סן ז'רמן בסנט ג'יימס פארק.
ב-16 במרץ 2025 לונגסטף הופיע כמחליף בגמר גביע הליגה 2025, כאשר ניוקאסל זכתה בגביע המקומי הגדול הראשון שלה מזה 70 שנה.
לונגסטף כבש את הפנדל המנצח בדו-קרב הפנדלים בחוץ מול נוטינגהאם פורסט בסיבוב השני של הטורניר, כדי לסייע למועדון בדרכו לזכייה בגביע.
ב-18 ביולי 2025, לונגסטף חתם על חוזה ל-4 שנים בשווי 12 מיליון ליש"ט בתוספת פוטנציאל לתוספות עם לידס יונייטד מהפרמייר ליג, ובכך סיים את תקופתו הארוכה בניוקאסל יונייטד.
לונגסטף ערך את הופעת הבכורה במדי לידס ב-19 ביולי 2025 במשחק ידידות מול מנצ'סטר יונייטד שהתקיים בסטוקהולם, שהסתיים בתיקו 0-0. הוא עלה כמחליף במחצית השנייה.
שון דוויין מריון המכונה "מטריקס", הוא כדורסלן עבר אמריקאי ששיחק בעמדות הסמול פורוורד והפאוור פורוורד.
בשיאו היה מריון אחד השחקנים הוורסטיליים ביותר בליגה, והתבלט במגוון אספקטים התקפיים והגנתיים כאחד.
הדבר בא לביטוי גם במספרים: מריון הוא אחד משלושה שחקנים בתולדות הליגה שקלע לפחות 15,000 נק', קלט לפחות 10,000 ריב', חסם לפחות 1,000 פעמים, וקלע לפחות 500 שלשות.
בתיכון שיחק בתיכון קלארקסוויל בטנסי, שם שיחק לצידו שחקן ה-NBA לעתיד טרנטון האסל.
מריון החל את הקריירה שלו במכללת לאס וגאס, נבדה.
בדראפט 1999 נבחר במקום התשיעי על ידי פיניקס סאנס.
בעונתו הראשונה בליגה נבחר לחמישיית הרוקיז השנייה.
מריון ייצג את נבחרת ארצות הברית באליפות העולם ב-2002 ובאולימפיאדת אתונה (2004).
ב-2005 וב-2006 שיחק עם קבוצת המערב במשחק האולסטאר.
ב-6 בפברואר 2008 נשלח יחד עם מרכוס בנקס למיאמי היט בתמורה לשאקיל אוניל, ובפברואר 2009 הועבר עם בנקס לטורונטו ראפטורס.
ביולי 2009 חתם על חוזה משחק בדאלאס מאבריקס.
בעונת 2010/11 זכה באליפות ה-NBA עם דאלאס מאבריקס, כאשר בנוסף לקליעות מכריעות, שמר באופן אישי את לברון ג'יימס, כוכבה של מיאמי היט.
לפני עונת 2014/15 חתם מריון בקליבלנד קאבלירס על חוזה לעונה אחת, שבסיומה פרש.
בשנת 2018 השתתף בעונה ה-30 של "המירוץ למיליון" בארצות הברית יחד עם סדריק סבאלוס.
סר תומאס שון קונרי היה שחקן קולנוע, מפיק ובמאי קולנוע סקוטי, זוכה פרס האוסקר ופרס גלובוס הזהב.
קונרי נולד בבית החולים המלכותי ליולדות באדינבורו שבסקוטלנד לאוּפֶמיה ולג'וזף קונרי; הוא נקרא על שם סבו מצד אביו.
אמו הייתה סקוטית פרוטסטנטית ואביו היה קתולי ממוצא אירי.
לקונרי היה אח צעיר יותר, ניל.
אמו עבדה כמנקה ואביו היה פועל במפעל ונהג משאית.
הסבים והסבתות שלו מצד אמו היו דוברי גאלית סקוטית ממחוז פיף.
בצעירותו הוא כונה בדרך כלל "טומי".
הוא גדל במהירות החל מגיל 12, והגיע לגובה הבוגר המלא שלו של 188 ס"מ בגיל 18. לכן נודע במהלך שנות העשרה שלו כ"ביג טאם".
היה לו חבר ילדות אירי בשם שיימוס, וכאשר השניים היו יחד, אלה שהכירו את שניהם קראו לקונרי בשמו האמצעי שון, תוך שימת דגש על האליטרציה של שני השמות.
מאז העדיף קונרי להשתמש בשמו האמצעי.
עבודתו הראשונה הייתה חלבן ברחבי העיר אדינבורו, לאחר שעזב את בית הספר בגיל 13. ב-1946, בגיל 16, הצטרף קונרי לצי המלכותי הבריטי.
הוא נשלח לבסיס הצי המלכותי בפורטסמות' שם היה חניך בבית הספר לתותחנים ימיים והוכשר כאיש צוות נ"מ.
אחר כך שירת על ספינת הצי HMS Formidable.
קונרי השתחרר משירות בגיל 19 מסיבות בריאותיות, בגלל כיב תריסריון, בעיה רפואית שהשפיעה על רוב הגברים בדורות הקודמים של משפחתו.
בתקופת שירותו בצי עשה שני קעקועים שהוסיפו לתדמית הקשוחה שלו כשחקן.
לאחר מכן, הוא חזר לעבוד כחלבן ונהג משאית, מציל, פועל וכמודל בסטודיו לציור.
קונרי החל לעסוק בפיתוח גוף בגיל 18, ומשנת 1951 התאמן בקביעות בחדר כושר.
קונרי מצדו היה כדורגלן נלהב.
הוא שיחק בקבוצת חובבים במשחק כדורגל נגד קבוצה מקומית שמאט באזבי, מאמן מנצ'סטר יונייטד, צפה במקרה במהלך מסע לגילוי כישרונות חדשים.
על פי מספר מקורות, באסבי התרשם מהיכולת הפיזית שלו והציע לקונרי חוזה בשווי 25 ליש"ט לשבוע מיד לאחר המשחק.
קונרי אמר שהוא התפתה לקבל את ההצעה, אך מאחר שכבר היה בן 23, חשב שקריירת כדורגל תהיה עיסוק זמני בלבד.
במהלך תחרות פיתוח גוף שהתקיימה בלונדון ב-1953, אחד המתחרים סיפר לו שמתקיימים מבחני בד להפקה של המחזמר "דרום פסיפיק" של ריצ'רד רוג'רס ואוסקר המרשטיין.
קונרי נגש והתקבל לתפקיד קטן בתור נער מקהלה.
בהמשך, כשההפקה הגיעה להופיעה בעיר הולדתו אדינבורו, הוא כבר קיבל תפקיד מרכזי יותר במחזמר.
עקב ביקוש גדול ההפקה חזרה בשנה שלאחר מכן לאדינבורו, וקונרי קיבל בה תפקיד ראשי.
קונרי פגש לראשונה את השחקן מייקל קיין במסיבה במהלך ההפקה של "דרום פסיפיק" ב-1954, והשניים הפכו מאוחר יותר לחברים קרובים.
במהלך הפקה זו בבית האופרה במנצ'סטר, במהלך תקופת חג המולד של 1954, פיתח קונרי עניין בתיאטרון רציני, באמצעות השחקן האמריקאי רוברט הנדרסון, שהשאיל לו עותקים של יצירות איבסן, פרוסט, טולסטוי, טורגנייב, ברנרד שו, ג'ויס ושייקספיר.
הנדרסון דחק בו לקחת שיעורי משחק ונאום וסייע לו לקבל תפקידים בתיאטרון בלונדון.
במקביל הוא כבר החל בקריירה קולנועית, כשהיה ניצב בסרט "לילך באביב" של הבמאי הרברט וילקוקס משנת 1954 בכיכובו של ארול פלין.
אחר כך קיבל תפקיד ראשי בהפקה של המחזה "הבאקכות" בתיאטרון בעיר אוקספורד.
בתקופה זו בתיאטרון באוקספורד, קונרי זכה לתפקיד כמתאגרף בסדרת הטלוויזיה "הטבעת המרובעת" של רשת ITV.
בשנת 1956, הופיע קונרי בתפקידים משניים בשתי סדרות טלוויזיה של ה-BBC.
בתחילת 1957, קונרי שכר את שירותיו של סוכן השחקנים ריצ'רד האטון, שארגן לו לראשונה תפקיד ראשי בסרט קולנוע, בתור גנגסטר עם הפרעה בדיבור, בסרט No Road Back של מונטגומרי טולי.
באותה שנה שיחק בעוד שלושה סרטים בתפקידי משנה.
בשנת 1958 שיחק בתפקיד הראשי בדרמה "זמן אחר, מקום אחר", לצד לנה טרנר.
ב-1959 קיבל קונרי תפקיד ראשי בסרטו של הבמאי רוברט סטיבנסון "דרבי או'גיל והאנשים הקטנים", סרט הרפתקאות בהפקת אולפני וולט דיסני.
בשנת 1961 הוא גילם את התפקיד הראשי בעיבוד סרטי טלוויזיה של CBC ל"מקבת' של שייקספיר עם השחקנית האוסטרלית זואי קאלדוול לוהקה של ליידי מקבת'.
תפקידו הראשון בטלוויזיה האמריקנית היה בפרק של הסדרה "The Jack Benny Program".
כוכב סדרת סרטי ג'יימס בונד
פריצת הדרך של קונרי הגיעה בתפקיד הסוכן החשאי הבריטי בסדרת ג'יימס בונד.
בתחילה הוא נרתע מלהתחייב לסדרת סרטים, אך הבין שאם הזיכיון יצליח, הקריירה הקולנועית שלו תפרח.
בין השנים 1962–1967, קונרי שיחק ב"ד"ר נו", "מרוסיה באהבה", "גולדפינגר", "כדור הרעם" ו-"אתה חי רק פעמיים", חמשת סרטי הבונד הראשונים שהפיקה חברת "Eon Productions".
לאחר שעזב את התפקיד, חזר קונרי לסרט השביעי בסדרה, "יהלומים לנצח", בשנת 1971. הופעתו האחרונה בתור בונד הייתה ב-1983, בסרט "לעולם אל תאמר לעולם לא", גרסה מחודשת של "כדור הרעם" משנת 1983 שהופקה על ידי ג'ק שוורצמן.
כל שבעת הסרטים זכו להצלחה מסחרית.
ג'יימס בונד, כפי שגולם על ידי קונרי, נבחר כגיבור השלישי בגודלו בתולדות הקולנוע על ידי מכון הסרטים האמריקאי.
הבחירה בקונרי לתפקיד ג'יימס בונד הייתה בזכות דנה ברוקולי, אשתו של המפיק אלברט "קובי" ברוקולי, אשר נודעה כמי שסייעה לשכנע את בעלה שקונרי הוא האיש הנכון.
היוצר של ג'יימס בונד, איאן פלמינג, פקפק במקור בליהוק של קונרי, ואמר, "הוא לא מה שדמיינתי ממראה ג'יימס בונד", ו"אני מחפש את המפקד בונד ולא איש פעלולנים מגודל", והוסיף שקונרי לא היה מעודן מספיק.
חברתו של פלמינג, בלאנש בלקוול אמרה לו שלקונרי יש את הכריזמה המינית הנדרשת, ופלמינג שינה את דעתו לאחר הבכורה המוצלחת של "דר נו".
דמותו של בונד בגילום קונרי חייבת רבות להדרכתו הסגנונית של הבמאי טרנס יאנג, שעזר ללטש אותה תוך שימוש בתכונות הפיזיות שלו ובנוכחותו הבימתית.
לואיס מקסוול, שגילמה את מיס מאניפני, סיפרה כי "טרנס לקח את שון תחת חסותו.
הוא לקח אותו לארוחת ערב, הראה לו איך ללכת, איך לדבר, אפילו איך לאכול".
ההדרכה הייתה מוצלחת ביותר; קונרי קיבל אלפי מכתבי מעריצים בשבוע לאחר עלייתו "ד"ר נו" לאקרנים, והוא הפך לסמל מין מרכזי של עולם הקולנוע באותן השנים.
למרות שבונד הפך אותו לכוכב, לקונרי נמאס מהתפקיד ומהלחץ שחברת ההפקה הפעילה עליו.
תוך כדי יצירת סרטי בונד, קונרי כיכב גם בסרטים אחרים כמו "מארני" של אלפרד היצ'קוק (1964) ו-The Hill של סידני לומט (1965).
ככוכב סדרת ג'יימס בונד ביקר בישראל בנובמבר 1967, כאורח הכבוד של נשף הייסוד של הסניף הישראלי של ארגון הצדקה של תעשיית הבידור "וראייטי".
במהלך הביקור גם היה אורח חיל האוויר וטס ברחבי המדינה יחד עם מפקד החיל מרדכי הוד.
מאז שיחק בסרטי קולנוע רבים וזכה בכמה פרסים שהחשוב שבהם הוא פרס אוסקר לשחקן המשנה הטוב ביותר על הסרט "הבלתי משוחדים" על אל קפונה עם רוברט דה נירו.
בשנת 1989 כיכב בסרט השלישי בסדרת אינדיאנה ג'ונס - "אינדיאנה ג'ונס ומסע הצלב האחרון", בבימויו של סטיבן ספילברג, כאביו של אינדיאנה ג'ונס.
באפריל 2007 אמר שישוב לגלם את דמותו של אביו של אינדיאנה ג'ונס, בסרט הרביעי בסדרה, אם יאהב את התסריט.
אולם לבסוף הודיע כי הוא נהנה מפרישתו ממשחק, ושאין לו כוונה להפסיקה.
בשנת 1996 קיבל את פרס גלובוס הזהב למפעל חיים ע"ש ססיל ב.
במרץ 2006, בחגיגות "Tartan Day" בניו יורק, הודיע קונרי כי הוא פורש ממשחק, וכי הוא כותב ספר רומנטי.
באוגוסט 2008 יצאה לאור האוטוביוגרפיה שלו, "Being a Scots".
הופעתו האחרונה בקולנוע בתפקיד ראשי הייתה בסרט ג'נטלמנים מובחרים, שהיה כישלון קופתי וביקורתי מצד הקהל והמבקרים, וגרם לקונרי להצטער על כך שוויתר על תפקיד גנדלף בטרילוגיית שר הטבעות, כדי להופיע בסרט הזה.
מייד עם סיום צילומי הסרט הצהיר קונרי על פרישתו מקולנוע, למעט שתי הופעות נוספות בשנת 2012.
מ-1962 עד 1973 היה נשוי לשחקנית דיאן סילנטו, ילידת אוסטרליה.
לזוג בן בשם ג'ייסון (נולד ב-11 בינואר 1963), ונכד מנישואי ג'ייסון לשחקנית מיה שרה.
ב-1975 נישא קונרי לאמנית הצרפתייה מישלין רוקיוברון.
קונרי למד קיוקושינקאי, שהיא שיטת קראטה.
ב-1993 עבר קונרי טיפולי רדיותרפיה, והתקשורת דיווחה שהוא חלה בסרטן הגרון בגלל היותו מעשן כבד.
בראיון בפברואר 1995 טען קונרי שהוא עבר טיפולים כדי להסיר "גוש קטן" ממיתרי הקול.
אביו, שגם הוא היה מעשן כבד, נפטר מסרטן הגרון ב-1972. ב-2006 עבר ניתוח להסרת גידול מהכליה.
מאז פרישתו ועד יום מותו התגורר באי ניו פרובידנס שבאיי בהאמה.
קונרי היה תומך נלהב בעצמאות סקוטלנד ובמפלגה הלאומית הסקוטית ותרם לה כספים רבים.
התמיכה הכספית שלו למפלגה נפסקה ב-2001, כאשר הפרלמנט של בריטניה העביר חקיקה האוסרת מימון של פעילויות פוליטיות בבריטניה על ידי תושבי חוץ (בשלב זה הוא לא התגורר במדינה כבר שנים רבות).
עם זאת המשיך לשמש קריין בסרטי תעמולה של המפלגה.
בתגובה להאשמות שהעלו נגדו במשך השנים שהוא גר מחוץ לממלכה המאוחדת מסיבות של תכנון מס, רוב הזמן במקלט המס באיי בהאמה (מגורים אלה פטרו אותו מתשלום מיסים לבריטניה וכמעט מתשלום מיסים כלשהם).
פרסם קונרי מסמכים ב-2003 המראים שהוא שילם 3.7 מיליון ליש"ט במיסים בבריטניה בין השנים 1997 ל-1998 ובין 2002 ל-2003; המבקרים הצביעו על כך שאילו היה מתגורר ברציפות בבריטניה לצורכי מס, שיעור המס שלו היה גבוה בהרבה.
לקראת משאל העם לעצמאות סקוטלנד ב-2014, אחיו של קונרי, ניל, אמר שקונרי לא יגיע לסקוטלנד כדי לגייס תומכים לעצמאות, מאחר שתכנון המס שלו הגביל מאוד את מספר הימים שהוא יכול לבלות במדינה מבלי להדרש לשלם מיסים מלאים.
לאחר שקונרי מכר את הווילה שלו בפלמה דה מיורקה ב-1999, הרשויות בספרד פתחו בחקירת העלמת מס, בטענה שאוצר ספרד הונה ב-5.5 מיליון ליש"ט.
קונרי נוקה מאשם לאחר מכן, אך אשתו ו-16 אחרים הואשמו בניסיון להונות את האוצר הספרדי.
1962 - "היום הארוך ביותר" - בתפקיד: טוראי פלאנגן.
ג'יימס בונד בסדרת סרטי ג'יימס בונד:
1974 - "רצח באוריינט אקספרס" - בתפקיד: קולונל ארבוטנוט.
1975 - "האיש שרצה להיות מלך" - בתפקיד: דניאל דראבוט.
1975 - "חטיפה במדבר" - בתפקיד ראייסולי
1986 - "שם הוורד" - בתפקיד: הנזיר ויליאם מבאסקרוויל.
זכייה בפרס באפט"א לשחקן הטוב ביותר בתפקיד ראשי
1986 - "איש הנצח" - בתפקיד: חואן סאנצ'ז וילה לובוס ראמירז.
1987 - "הבלתי משוחדים" - בתפקיד: ג'ים מאלון, זכייה בפרס אוסקר ובפרס גלובוס הזהב בקטגוריית שחקן המשנה
1989 - "אינדיאנה ג'ונס ומסע הצלב האחרון" - בתפקיד: ד"ר הנרי ג'ונס האב.
1990 - "המרדף אחר אוקטובר האדום" - בתפקיד: קפטן מרקו רמיוס.
1991 - "רובין הוד: נסיך הגנבים" - בתפקיד: המלך ריצ'רד (ללא קרדיט).
1991 - "גיבורים מעולם אחר" - בתפקיד: חואן סאנצ'ז וילה לובוס ראמירז.
1995 - "ראשון האבירים" - בתפקיד: המלך ארתור.
1995 - "סיבה מוצדקת"- בתפקיד: פול ארמסטרונג.
1996 - "הפריצה לאלקטרז" - בתפקיד: קפטן ג'ון פטריק מייסון.
1998 - "הנוקמים" - בתפקיד: סיר אוגוסט דה וינטר.
2000 - "למצוא את פורסטר" - בתפקיד: ויליאם פורסטר.
2003 - "ליגת הג'נטלמנים המובחרים" - בתפקיד: אלן קווטרמיין.
2012 - Ever to Excel - סרט וידאו - בתפקיד: המספר/ עצמו.
שון טראוויס קמפ הוא כדורסלן עבר אמריקאי ששיחק בליגת ה-NBA.